கூவத்துாரில் அன்றிரவு அளித்த பேட்டியின்போதும், ''தான் ஆட்சியமைப்பதை எந்தக் கொம்பனாலும் தடுக்கமுடியாது'' என்றெல்லாம் படபடத்தார். இந்த நிலையில் நேற்று சொத்துக் குவிப்பு வழக்கில் தீர்ப்பு வெளியானது. இதன் எதிரொலியாகச் சசிகலாவுக்கு பதிலாக அ.தி.மு.க சட்டமன்ற கட்சியின் தலைவராக எடப்பாடி பழனிச்சாமி தேர்வு செய்யப்பட்டதுடன் “மகனே இனி உன் சமத்து” என மத்திய அரசு தனது ஆட்டத்தை முடித்துக்கொண்டுள்ளது என்கிறார்கள். எடப்பாடி பழனிச்சாமி தலைமையில் புதியதாக ஆட்சி அமைந்தபின் சட்டமன்றத்தில் நடத்தப்போகும் ஆட்டமே, தமிழக அரசியலின் இரண்டாவது பகுதி என்கிறார்கள். இருப்பினும், ஓ.பி.எஸ்ஸின் அதிரடிகளால் ஆட்சிக்கு எந்தப் பாதகம் வந்தாலும் கட்சியைத் தக்கவைக்கும் நோக்கிலேயே டி.டி.வி.தினகரனை கட்சியின் துணைப் பொதுச்செயலாளராக அவசர கதியில் நியமித்து சிறை சென்றிருக்கிறார் சசிகலா.